Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
27 พ.ค. 2558

Sentiment ยังอ่อนแอ แต่ Downside Risk ทางพื้นฐานจำกัด
ดัชนี SET อยู่ที่ 1,495.08 จุด -2.90 จุด -0.19% ปริมาณซื้อขาย 15,798 ลบ.
แนวรับ:    1480-85 , 1460    แนวต้าน:        1500 , 1515
 
สรุปทิศทางและแนวโน้มตลาด
แม้ Sentiment อ่อนแอ…แต่ Downside ต่ำกว่า 1,500 จุด ไม่มาก: SET ปรับลดลงแรงตั้งแต่เปิดตลาด จาก 1) ตลาดหุ้นต่างประเทศปรับลดลง จากความกังวลต่อการขึ้นดอกเบี้ย Fed 2) ราคาน้ำมันปรับลดลงกดดันหุ้นกลุ่มพลังงานขนาดใหญ่ 3) การทยอยปรับลดดอกเบี้ยธนาคารพาณิชย์ เป็นปัจจัยกดดันกำไรกลุ่มธนาคารใน 2Q15 และ 4) ปัญหาหนี้กรีซยังไม่มีข้อสรุป ซึ่งกรีซจำเป็นต้องได้รับเงินช่วยเหลือก่อนวันที่ 5 มิ.ย.นี้ โดยประเมินแนวรับที่ 1,480 จุด…อย่างไรก็ดี เมื่อพิจารณาในทางพื้นฐาน อิงความสัมพันธ์ระหว่าง ROE กับ PBV ในอดีต จะเห็นว่าที่ระดับ PBV 2x ในปัจจุบัน และ ROE ที่ ~14% มี Downside Risk จำกัด ที่ บริเวณ 1,480 +/- จุด และเป็นโอกาส ซื้อ” สำหรับนักลงทุนระยะกลาง-ยาว แล้ว (นักลงทุนระยะสั้นอาจรอ Sentiment ฟื้นตัวก่อน) ขณะที่ในถ้าพิจารณาถึงแนวโน้มเศรษฐกิจในช่วงทีเหลือของปี คาดว่าจะมีการเบิกจ่ายเงินงบประมาณ ลงทุนโครงสร้างพื้นฐานที่เร่งตัวขึ้น ขณะที่ดอกเบี้ยทรงตัวในระดับต่ำต่อไป
หุ้นปันผลสูง ยังเป็นกลุ่มหุ้นที่น่าสนใจ…”ซื้อ” INTUCH: สำหรับการลงทุนระยะกลาง-ยาว เราประเมิน Downside Risk ไม่มากนักจากระดับปัจจุบัน แต่ Sentiment ระยะสั้นยังถูกดดันจากปัญหาหนี้กรีซสัปดาห์หน้า ทำให้กลุ่มหุ้นปันผลยังเป็นกลุ่มหุ้นที่น่าสนใจช่วงนี้ โดยเฉพาะ INTUCH ที่คาดว่าจะจ่ายเงินปันผลกลางปีให้อัตราผลตอบแทน ~3% และระยะ 12-24 เดือนข้างหน้าที่ 6-6.7%
 
หุ้นที่น่าสนใจทางเทคนิค
TTCL “ซื้อ” ราคาหุ้นฟื้นตัวขึ้นหลังพักตัวไป 2 วัน แท่งเทียนทำรูปแบบ Rising Methods และไม่หลุดเส้นค่าเฉลี่ยระยะสัปดาห์ พร้อมปริมาณการซื้อขายเพิ่มสูงขึ้น เครื่องมือ MACD ตัด Signal ขึ้นเหนือ 0 มีแนวต้านแรกบริเวณ 34.00 บาท และมีเป้าหมายถัดไปที่จุดสูงเดิมบริเวณ 37.00 บาท
VNG “ซื้อ” ราคาหุ้นดีดตัวขึ้นผ่านรูปแบบสามเหลี่ยม Ascending พร้อมปริมาณการซื้อขายสนับสนุนในจังหวะ Breakout เป็นจังหวะซื้อเก็งกำไร โดยมีแนวต้านแรกบริเวณ 8.70 บาท และแนวต้านถัดไปที่ 9.15 บาท 
IVL “ซื้อ” ราคาหุ้นแกว่งขึ้นต่อเนื่องด้วยรูปแบบ Bullish Flag  พร้อมปริมาณการซื้อขายที่เริ่มกลับมาหนาแน่น เครื่องมือ DI+ กลับมาตัด DI- ขึ้น เป็นจังหวะซื้อเก็งกำไร แนวต้านแรก 25.25 บาทและถัดไปบริเวณ 26.50 บาท
FSMART “ซื้อ” ราคาหุ้นมีจังหวะฟื้นตัวขึ้นด้วยรูปแบบ Double Bottom และมีสัญญาณกลับตัวของแท่งเทียนรูปแบบ Bullish Piercing Line เป็นจังหวะซื้อตามการฟื้นตัว มีแนวต้านแรกบริเวณ 11.50 บาทและถัดไปที่ 12.00 บาท 
 
Futures แนวรับ          แนวต้าน
SET50      980             990
               970            1000
Gold        19100          19250
              19000          19400
Oil          2150           2180
             2120           2220